L'Alguer estudia promoure més el català, després de l'article del New York Times

Context: L'article del New York Times que presentava L'Alguer com 'el darrer bastió de la llengua catalana a Itàlia' ha causat efecte. Segons que explica Alguer.it el batlle de la ciutat va proposar ahir que totes les associacions que defensen el català i que treballen per la seva normalització facin servir el Palau Serra, un edifici històric del centre i que aquest edifici sigui el centre de difusió i promoció del català a L'Alguer. El síndic Mario Bruno ha fet pública aquesta proposta al seu mur de Facebook, tot afirmant que el català uneix la ciutat amb els deu milions de parlants de la llengua i que és un patrimoni de segles que no es pot perdre en una generació.

Answer: un edifici històric del centre

Question: Què és el Palau Serra?

Answer: el Palau Serra

Question: Quin seria el centre de difusió i promoció del català a L'Alguer?

Answer: al seu mur de Facebook

Question: On ha publicat Mario Bruno la proposta d'utilitzar el Palau Serra com a centre de difusió i promoció del català a L'Alguer?


Noguera anuncia per al 2018 la transformació més gran de la història de Palma

Context: El batlle sobiranista de Palma Antoni Noguera ha anunciat durant els actes del Dia de l'Estendard el que ha qualificat com 'la transformació més gran de la història de Palma'. Noguera ha rememorat el batlle Darder per a dir que el compromís amb la ciutat continua sent 'despertar del somni, abandonar la calma i passar a l'acció a través de la cultura i el món que ens envolta'. Noguer ha afegit que la Festa de l'Estendard 'ens reafirma com a poble'. En un moment del discurs Noguera ha recordat que dels catorze cossos apareguts en la fossa de Porreres tres eren ciutadans de Palma, reclamant així que la ciutat recordi i honori les víctimes del franquisme. Entre els projectes prioritaris pel 2018 el batlle de Palma ha remarcat la renovació del transport públic de la ciutat, la preservació del port Petit del Molinar i la creació del bosc urbà del Canòdrom.

Answer: el batlle Darder

Question: A qui ha recordat Noguera durant el seu discurs?

Answer: catorze

Question: Quants cossos hi havia a la fossa de Porreres?

Answer: tres

Question: Quants dels cossos de la fossa de Porreres eren de ciutadans de Palma?


La Generalitat assegura que l'obertura de delegacions continuarà segons el calendari previst tot i el recurs del govern espanyol

Context: El Departament d'Acció Exterior, Relacions Institucionals i Transparència ha assegurat que mantindria el pla de desplegament previst per a reactivar l'obertura de les delegacions del govern a l'estranger, tot i el recurs que hi ha presentat l'executiu espanyol per una qüestió formal. El pla de govern d'@exteriorscat segueix en marxa i el procés d'obertura de delegacions continuarà segons el calendari previst. El @govern segueix determinat a portar la veu de Catalunya a Europa i al món. — Exteriors Catalunya (@exteriorscat) August 23, 2018  El conseller Ernest Maragall ha respost a l'anunci del recurs de l'estat espanyol a Twitte. S'ha demanat si 'és això el diàleg' i si el Ministeri d'Afers Estrangers espanyol 'no té res millor a fer que dedicar temps i recursos a lliurar ridícules batalles formals'. Maragall ho ha qualificat tot plegat de 'típica mostra d'orgull absurd i inútil'.

Answer: Ernest Maragall

Question: Qui ha contestat a l'anunci del recurs de l'estat espanyol a Twitter?

Answer: el pla de desplegament previst per a reactivar l'obertura de les delegacions del govern a l'estranger

Question: Què mantindrà el Departament d'Acció Exterior, Relacions Institucionals i Transparència?

Answer: de 'típica mostra d'orgull absurd i inútil'

Question: Com ha qualificat Maragall el recurs de l'estat espanyol?


La Crida Nacional per la República ja consta com a partit polític al registre del Ministeri de l'Interior espanyol

Context: La Crida Nacional per la República ja consta, des del 8 de gener, com a partit polític al registre del Ministeri de l'Interior espanyol amb les sigles CNxR. El moviment que impulsen els presidents Carles Puigdemont i Quim Torra, juntament amb Jordi Sànchez, farà el congrés constituent el 26 de gener. El nucli fundador ja havia començat els tràmits per a registrar-se com a partit polític. Les cinc claus del futur de la Crida: de la formació com a partit a la no-violència activa La constitució de la Crida com a partit polític és una de les qüestions que generava més reticències en sectors del PDECat contraris a la integració del partit, atès que els estatuts del PDECat prohibeixen la doble militància. La ponència organitzativa de la Crida di que pretén esdevenir 'un instrument polític organitzat'. L'assembla, el màxim òrgan decisori, haurà de decidir si es constitueix com a partit polític i a quines eleccions es presenta.

Answer: 26 de gener

Question: Quin dia es farà el congres constituent de CNxR?

Answer: partit polític

Question: Què és a partir del 8 de gener el CNxR?

Answer: un instrument polític organitzat

Question: Què vol ser la Crida?


El pesquer de Santa Pola es dirigeix a Malta per ordre del govern espanyol

Context: El govern espanyol ha indicat al pesquer 'Nostra Senyora del Loreto' de Santa Pola, que porta més d'una setmana a la deriva després de rescatar a una dotzena de persones en aigües del Mediterrani properes a Líbia, que posi rumb a Malta per ser el 'port més segur per a desembarcar-los', segons han confirmat a Europa Press fonts de la vice-presidència del govern. El pesquer valencià es troba a 12 milles de Malta amb els onze migrants que romanen a bord després d'un fort temporal que en un primer moment va obligar al capità de l'embarcació, Pascual Durá, a dirigir-se a Santa Pola malgrat no comptar amb el permís de les autoritats. 'El govern indica ara a 'La nostra Mare de Loreto' que posi rumb a Malta. Tard, malament i sense escrúpols', ha lamentat a través del seu compte de Twitter el fundador de l'ONG Proactiva Open Arms, Óscar Camps. 'Jugant amb la seguretat de les persones, 10 dies sense notícies, un temporal dur, una persona evacuada en helicòpter i un alt risc per a tota la tripulació', ha denunciat. El Gobierno indica ahora a #NuestraMadreLoreto que ponga rumbo a Malta.

Answer: a Malta

Question: On ha ordenat que es dirigeixi el pesquer el govern espanyol?

Answer: per ser el 'port més segur per a desembarcar-los'

Question: Per què dirigeixen el pesquer cap a Malta?

Answer: Santa Pola

Question: D'on és el Nostra Senyora del Loreto?


Quim Torra acompanya Roger Español abans de la seva declaració

Context: Roger Español, que va perdre un ull per una bala de goma de la policia espanyola durant l'1-O a l'escola Ramon Llull de Barcelona, declara avui a la Ciutat de la Justícia. Español declara com a víctima i també com a investigat, acusat d'un delicte d'atemptat contra l'autoritat, per haver llançat suposadament unes tanques de seguretat a la policia espanyola. A les portes de l'edifici s'ha convocat una concentració de suport, amb la presència del president de la Generalitat, Quim Torra, la consellera de Cultura, Laura Borràs, i el vice-president d'Òmnium, Marcel Mauri, entre més. És previst que Español comenci a declarar a les 10.30. Torra ha volgut manifestar el suport a Roger Español: 'Serem sempre al costat de tots els represaliats del Regne d'Espanya. Roger, no estàs sol.

Answer: escola Ramon Llull

Question: On va perdre l'ull Roger Español?

Answer: atemptat contra l'autoritat

Question: De quin delicte acusen a Español?

Answer: una concentració de suport

Question: Què hi havia a les portes de l'edifici?


Ciutadans no supera el PP segons el baròmetre del CIS

Context: El baròmetre d'abril del Centre d'Investigacions Sociològiques (CIS) manté el PP com a primera força política, amb una estimació de vot del 24%, però ja només treu 1,6 punts al segon classificat, Ciudadanos, que puja fins al 22,4% i supera el PSOE (22%). La quarta plaça és per a Units Podem i les seves confluències, que marquen un 19,6% en estimació de vot. El sondatge es va realitzar en els primers dies d'abril, en plena crisi política a la Comunitat de Madrid, quan ja havia saltat la polèmica del màster de Cristina Cifuentes, però abans que acabés dimitint després de sortir un vídeo d'un suposat furt el 2011. Aquest sondatge mostra uns resultats molt diferents als estudis privats encarregats pel Periódico o El Español. Tots dos donaven una àmplia victòria al partit de Rivera. En l'estudi del Periódico, publicat a principi d'abril, s'atorgava al partit taronja entre 110 i 114 diputats, trenta més que el PP (79-82).

Answer: PP

Question: Quina força política ocupa el primer lloc en intenció de vot segons el baròmetre del Centre d'Investigacions Sociològiques?

Answer: segon classificat

Question: Quin lloc ocupa Ciudadanos segons el baròmetre d'abril del Centre d'Investigacions Sociològiques?

Answer: en els primers dies d'abril

Question: Quan va realitzar el sondatge el Centre d'Investigacions Sociològiques?


La Unió Europea no sanciona Espanya per l'excés de dèficit

Context: La Comissió Europea ha proposat aquest dimecres no multar estat espanyol per incomplir l'objectiu de dèficit marcat per Brussel·les per l'any 2015, una decisió que haurà de ser aprovada, modificada o rebutjada pel Consell Europeu. El comissari d'Afers Econòmics, Pierre Moscovici, ha assegurat que l'estat espanyol ha fet 'enormes sacrificis' en els darrers anys i per això concedeix 'dos anys més de marge' perquè pugui 'reduir el dèficit per sota del 3%'. Pel que fa la congelació dels fons europeus, el vicepresident de la Comissió Europea, Valdis Dombrovskis, ha explicat que 'la decisió s'haurà de debatre amb el Parlament Europeu'. L'estat espanyol va tancar el 2015 amb un dèficit del 5,1%, lluny del 4,2% exigit per Brussel·les.

Answer: Pierre Moscovici

Question: Qui és el comissari d'Afers Econòmics?

Answer: 5,1%

Question: Amb quin dèficit va tancar el 2015 l'Estat espanyol?

Answer: l'objectiu de dèficit marcat per Brussel·les

Question: Què ha incomplert l'Estat espanyol?


El judici per la propietat dels 111 béns de la Franja es farà al jutjat 1 de Barbastre el 16 i 17 de maig

Context: El judici per decidir la propietat de les 111 obres d'art de la Franja que es troben al Museu de Lleida es farà al jutjat número 1 de Barbastre el 16 i 17 de maig de 2019. Així ho va decidir el jutge després de la vista prèvia d'aquest dijous. Està previst que s'allargui dos dies ja que se citarà una vintena de persones entre testimonis i pèrits. El jutge ha acceptat la majoria de les proves documentals sol·licitades així com la declaració al judici del bisbe de Lleida, Salvador Giménez-Valls, el bisbe de Barbastre-Montsó, Ángel Pérez Pueyo, i també l'anterior bisbe de Barbastre, Alfonso Milián, entre d'altres testimonis. El jutge ha acceptat la petició del bisbat de Barbastre-Montsó que va demanar a la vista prèvia que el bisbe de Lleida, Salvador Giménez Valls, declari en el judici per decidir la propietat de les 111 obres d'art de la Franja que es troben al Museu de Lleida. El Consorci del Museu de Lleida no ha fet públiques encara les seves peticions.

Answer: 16 i 17 de maig de 2019

Question: Quins dies es farà el judici?

Answer: jutjat número 1 de Barbastre

Question: On es farà el judici?

Answer: una vintena

Question: Quants testimonis i pèrits declararan?


Catalunya acull una missió comercial d'agents indis especialitzats en turisme de negocis

Context: ACN Barcelona.-Catalunya acull des d'aquest dimarts i fins al 6 de febrer una missió comercial que reuneix una seixantena d'operadors turístics de la Network of Indian MICE Agents, l'única associació de l'Índia especialitzada en turisme de negocis. L'acció ha estat coordinada per l'Agència Catalana de Turisme. El conseller d'Empresa i Coneixement, Jordi Baiget, ha rebut la delegació en el marc d'una trobada comercial amb més d'una vuitantena d'empreses turístiques catalanes que ha tingut lloc avui al Parc d'Atraccions del Tibidabo. Posteriorment els agents indis recorreran Catalunya per conèixer propostes turístiques complementàries a l'oferta de turisme de negocis. Durant la trobada el conseller Baiget ha definit Catalunya com una “potència turística del sud de la Mediterrània” amb “gran experiència” en l'organització de fires i esdeveniments. També ha augurat el començament d'una relació “intensa” entre els dos països que “es mantindrà en el temps”.Des del Departament d'Empresa i Coneixement se subratlla el fet que Barcelona és una ciutat “molt coneguda a l'Índia” tant per l'oferta de lleure com pel segment de reunions, però que la resta de Catalunya “no es coneix tant”.

Answer: Network of Indian MICE Agents

Question: Quina és l'única associació índia que es dedica al turisme de negocis?

Answer: al Parc d'Atraccions del Tibidabo

Question: On s'ha celebrat la trobada comercial?

Answer: per conèixer propostes turístiques complementàries a l'oferta de turisme de negocis

Question: Per què recorreran Catalunya els agents indis?


Diputats i càrrecs públics de Compromís reclamen un congrés constituent

Context: Un grup de diputats, càrrecs públics i militants de Compromís han impulsat el manifest 'Amb tu, #Més Compromís', que reclama un congrés constituent de la coalició (integrada pel Bloc Nacionalista; Iniciativa, Verds-Equo i independents Gent de Compromís) per a la confluència interna en una sola organització unitària que garanteixi la participació directa de les bases i la ciutadania en primàries i en referèndums oberts. El manifest ix després del descontent de sectors de la coalició amb el pacte amb Podem per a les eleccions espanyoles del 20 de desembre, especialment a les bases del Bloc i Gent de Compromís, contràries a l'aliança electoral. El pacte ha fet que plegués de l'executiva de Compromís un dels diputats a les Corts Valencianes, Jordi Juan. El manifest 'Amb tu, #Més Compromís' ha estat presentant a les xarxes socials per l'eurodiputat de Compromís, Jordi Sebastià, que ha dit: 'Aquests dies han estat molt agitats i la nostra organització ha posat en evidència les seues febleses i les seues mancances'. I ha afegit: 'No fem bé les coses perquè les persones, que som Compromís, no podem decidir directament coses importants, com la manera de concórrer a les eleccions generals.' Sebastià ha presentat el manifest que pretén 'construir un Compromís més fort, més unit, més plural i més democràtic', en què 'les bases de la coalició, les persones, siguen les protagonistes del rumb present i futur d'aquest potent instrument polític que tenim les valencianes i valencians'. 'Amb tu, #Més Compromís' té més de 200 adhesions, entre els quals les de tres diputats a les Corts Valencianes, la tinent batlle de l'Ajuntament de València, el batlle de Sagunt, un diputat de Compromís a la Diputació de València i el músic i portaveu de Compromís per Torrent, Pau Alabajos, entre més.

Answer: Amb tu, #Més Compromís

Question: Quin títol porta el manifest?

Answer: Jordi Juan

Question: Qui ha plegat de l'executiva de Compromís?

Answer: més de 200

Question: Quantes adhesions té el manifest?


Disney i YouTube volen afegir-se al mercat de les sèries en línia

Context: Les plataformes que ofereixen sèries i films en línia, un negoci com més va més a l'alça, van esdevenint unes grans competidores en el món cinematogràfic. Veient el gran èxit aconseguit per Netflix i HBO, que han fet una gran inversió de promoció especialment a l'estat espanyol, ara YouTube i Disney han decidit d'afegir-se a aquest nou model de negoci emergent, amb produccions pròpies en temps real. Així, asseguren que obren moltes més possibilitats al panorama digital, capten nova audiència i es dirigeixen de manera directa als espectadors. The Walt Disney Company trenca amb Netflix Aquesta setmana, The Walt Disney Company, propietari de Marvel, Lucasfilm i Pixar, ha posat fi al seu acord de distribució amb Netflix. Disney ha fet públic que invertirà 'milers de milions de dòlars' en un nou servei d'emissió contínua que l'any que ve començarà a emetre deu mil esdeveniments esportius d'arreu d'Estats Units, en el marc de la programació esportiva d'ESPN. L'any 2019, s'hi afegirà l'emissió de sèries del canal Disney Channel i els films de Pixar, Marvel i Lucasfilm.

Answer: Netflix i HBO

Question: Quines plataformes han aconseguit un gran èxit?

Answer: gran

Question: Com ha estat la inversió que han fet Netflix i HBO?

Answer: The Walt Disney Company

Question: Qui és el propietari de Marvel, Lucasfilm i Pixar?


Un míting de l'extrema dreta acaba amb enfrontaments amb manifestants antifeixistes al País Basc

Context: Persones que s'havien concentrat al Kursaal contra la presència de Vox a Sant Sebastià, al País Basc, i simpatitzants del partit d'extrema s'han enfrontat, en alguns casos, amb baralles, a la sortida del míting que se celebrava en aquest recinte. A través de les xarxes socials s'havia realitzat una convocatòria per a protestar per la presència del partit ultra a la ciutat i, després d'una manifestació, centenars de persones s'han dirigit al Kursaal, on s'ha celebrat el míting encapçalat pel seu líder, Santiago Abascal. En acabat, l'Ertzaintza ha actuat, amb porres, contra els assistents als quals ha tractat de replegar a una cantonada de Kursaal perquè poguessin sortir els simpatitzants ultres. Ha estat aleshores quan s'han produït incidents i enfrontaments, en alguns casos, amb baralles i cops, entre els assistents al míting de la formació d'extrema dreta i els concentrats que cridaven 'assassins, feixistes' i que retreien l'actitud de l'Ertzaintza, que ha identificat a alguna persona.

Answer: Kursaal

Question: En quin recinte se celebrava el míting?

Answer: Vox

Question: De quin partit polític era el míting?

Answer: xarxes socials

Question: Per on es va realitzar la convocatòria de la protesta?


I no podran impedir que tot això se'ls gire en contra

Context: Ahir es va saber que tots els encausats arran de la concentració davant el TSJC el febrer del 2018, que havien estat acusats de desordres públics, desobediència i resistència greu, han estat absolts. Dotze persones van ser jutjades el 5 i el 6 de febrer per haver-se encadenat a l'edifici, lligant-se a les columnes de l'accés en protesta contra la repressió. Els Mossos d'Esquadra van retirar-les, moment en què suposadament es van produir els comportaments delictius, que ara s'han descartat. Ahir es va saber també que el vice-president Junqueras i el conseller Romeva podran eixir de la presó, sis hores durant tres dies la setmana. I amb aquesta mesura la major part dels presoners recuperaran una mica, tan solament una mica, de la normalitat que els va robar el colp d'estat perpetrat per Rajoy i Sánchez a l'empara de l'article 155. Ara, dels molts detinguts que han entrat a la presó, només hi restaran tancats del tot Jordi Turull i Josep Rull als Lledoners, Charles Andrew Pittman a Brians, Ibrahim Mouhcine i Charaf al Puig de les Basses i Dani Gallardo, tancat a Madrid.

Answer: absolts

Question: Com han resultat els acusats de desordre públic, desobediència i resistència greu?

Answer: en protesta contra la repressió

Question: Per què es van lligar a les columnes dotze persones?

Answer: Lledoners

Question: On està tancat Jordi Turull?


Borrell recol·loca en ambaixades els homes de confiança de Dastis

Context: El nomenament de Josep Borrell per part de Pedro Sánchez com a ministre d'Afers Estrangers espanyol va ser vist com un gest d'hostilitat envers l'independentisme, pel posicionament polític que havia mantingut Borrell sobre el procés. I les primeres decisions com a ministre han confirmat que no ha volgut pas trencar amb el seu predecessor, Alfonso Dastis, conegut per haver volgut fer creure a mitjans internacionals de prestigi que no hi havia hagut violència policíaca el primer d'octubre. Al contrari, Borrell ha arribat a donar instruccions a tots els ambaixadors perquè procedissin com Pedro Morenés quan va atacar el president Quim Torra a la recepció del festival Smithsonian a Washington. Encara més: aquesta setmana, el nou ministre s'ha vantat d'haver recol·locat com a ambaixadors i càrrecs diplomàtics pràcticament tots els alts càrrecs del ministeri provinents de l'etapa del govern de Mariano Rajoy. En un article al diari ABC, Borrell explicava com ho havia fet, començant pel nomenament de l'ex-ministre Dastis, que serà el nou ambaixador d'Espanya a Itàlia. I també anunciava que Jorge Moragas, mà dreta de Rajoy a la Moncloa i que havia estat nomenat com a representant permanent davant de l'ONU, seria nomenat ambaixador a les Filipines.

Answer: per haver volgut fer creure a mitjans internacionals de prestigi que no hi havia hagut violència policíaca el primer d'octubre

Question: Per què és conegut Alfonso Dastis?

Answer: Smithsonian

Question: En quin festival va atacar Pedro Morenés a Quim Torra?

Answer: Jorge Moragas

Question: Qui serà l'ambaixador a les Filipines?


Lliuren 10.000 firmes al CGPJ demanant la llibertat de Zaplana per raons humanitàries

Context: L'ex-president de Noves Generacions del País Valencià, José Luis Bayo, ha lliurat al Consell General del Poder Judicial (CGPJ) 10.000 firmes recollides a la plataforma Change.org on demanen que s'alliberi l'ex-president de la Generalitat Eduardo Zaplana. El manifest insta l'òrgan de govern dels jutges a intercedir davant la jutgessa d'Instrucció número 8 de València ates l'estat de salut de Zaplana, que pateix leucèmia. Bayo ha dit que la defensa de l'ex-president ha presentat cinc informes mèdics del cap d'Hematologia de l'Hospital de la Fe de València on acredita el risc que hi ha si Zaplana, actualment al centre mèdic, torna a ingressar a la presó de Picassent. 'Creiem que per qüestions humanitàries, i sense entrar en altres qüestions, s'ha de posar en llibertat i considerar que l'ex-president Zaplana puga estar en arrest domiciliari o en el que considere oportú la titular del Jutjat número 8 de València', ha assenyalat Bayo, que continuarà arreplegant firmes de suport. 'Demane que la Justícia tinga caritat cristiana, humanitat o una mica de seny', ha dit. A més, ha comparat la situació de Zaplana amb la d'alguns presos d'ETA i ha ironitzat que l'ex-president 'pareix ser que és responsable de l'Armagedon'.

Answer: per qüestions humanitàries

Question: Per què demanen la llibertat de Zaplana?

Answer: leucèmia

Question: Què pateix Zaplana?

Answer: de l'Armagedon

Question: De què ha ironitzat Bayo que sembla que sigui responsable Zaplana?


Un dels violadors de la Manada prova d'obtenir el passaport malgrat que té prohibit sortir de l'estat espanyol

Context: Un dels cinc violadors de la Manada ha intentat obtenir el passaport malgrat que una de les mesures cautelars que va dictar l'Audiència de Navarra després de deixar-lo en llibertat provisional era la retirada del passaport i la prohibició de sortir de l'estat espanyol sense autorització judicial. Es tracta del condemnat que és agent de la Guàrdia Civil, Antonio Manuel Guerrero. Així ho ha dit la policia espanyola a través de Twitter: 'Enxampat un dels membres de La Manada quan provava d'obtenir un passaport tenint en vigor una prohibició de sortir del territori espanyol per un Jutjat'. 🚩Pillado uno de los miembros de #LaManada cuando intentaba obtener un pasaporte… teniendo en vigor una prohibición de salida del territorio español por un Juzgado.#AsíNO pic.twitter.com/0LufjLXzt1 — Policía Nacional (@policia) 28 de juny de 2018  Guerrero va anar dilluns a les 11.30 a la comissaria i amb cita prèvia, però la cap de l'equip d'expedició el va advertir que no podia renovar-se el passaport i va avisar directament els seus superiors. Els cinc membres de La Manada van ser condemnats el passat 17 d'abril per l'Audiència  de Navarra a nou anys de presó per abús sexual després d'haver violat una jove en les festes de San Fermín de l'any 2016. Després de passar gairebé dos anys en presó provisional, dijous van ser alliberats.

Answer: Antonio Manuel Guerrero

Question: Quin violador ha intentat aconseguir el passaport?

Answer: a la comissaria

Question: On va anar dilluns Guerrero?

Answer: nou

Question: A quants anys de presó van ser condemnats els membres de La Manada?


Puigdemont, Torra i Sánchez impulsen un nou moviment polític transversal

Context: TEMA DEL DIA Transformació. L'espai polític independentista està en plena transformació després dels fets de la passada tardor. La setmana que ve es presentarà un nou moviment polític transversal, hereu de Junts per Catalunya, encapçalat per Carles Puigdemont, Jordi Sánchez i Quim Torra, amb l'objectiu de començar a ser operatiu a la tardor. Els detalls del nou moviment s'acabaran d'ultimar demà en una reunió a Barcelona a la qual estan convocats els 135 membres que van formar la llista de Junts per Catalunya. De la reunió en sortirà, si no hi ha sorpreses d'última hora, un manifest cridant a la unitat de l'independentisme que es presentarà dilluns a l'Ateneu Barcelonès. El nou moviment no es dirà Junts per Catalunya perquè el PDECat s'ha apropiat del nom –del qual ja era propietari– registrant-lo com a partit polític, abans-d'ahir al Ministeri de l'Interior espanyol.

Answer: L'espai polític independentista

Question: Què s'està transformant des de la tardor?

Answer: transversal

Question: Com serà el moviment polític que es presentarà?

Answer: 135

Question: Quantes persones estan convocades a la reunió de demà?


La confessió del cap de la trama Gürtel esquitxa de ple Francisco Camps

Context: El cap de la trama corruptiva Gürtel, Francisco Correa, va confessar que treballava a les ordres de Luis Bárcenas, tresorer del PP durant més de vint anys i acusat de recaptar sistemàticament diner negre per al partit que ara és al govern espanyol. Així ho revela avui ElDiario.es, que difon el document de confessió de Correa. Segons aquesta confessió, la trama que controlava Correa va abandonar Madrid amb l'arribada de Rajoy i va decidir traslladar-se a València. Correa ho explica així: 'Álvaro Pérez coneix en un míting Francisco Camps, amb qui estableix una bona relació, i això ens fa veure la possibilitat de treballar amb el PP de València. Per fer-ho, es va obrir una petita estructura i es va crear Orange Market.' I els negocis no van tardar: 'Se'ns va concedir Fitur, una part de la visita del papa per part de la Generalitat i petits contractes (Open de tennis, etc…). A més, fèiem totes les campanyes i mítings del PP.' En la seva confessió, Correa afirma que Camps va ser qui va ordenar fer servir el Canal 9 d'empresa pantalla per contractar Orange Market: 'Qui va donar les instruccions perquè [la visita del papa] fos adjudicada a través de Canal 9 va ser Francisco Camps, segons em va comentar Álvaro Pérez.'

Answer: Luis Bárcenas

Question: Sota les ordres de qui treballava Francisco Correa?

Answer: més de vint anys

Question: Quants anys va ser Luis Bárcenas tresorer del PP?

Answer: a València

Question: On es va traslladar la trama des de Madrid?


La Intersindical Valenciana reivindica l'ús del català a les administracions públiques

Context: La Intersindical Valenciana s'ha concentrat aquest matí a les portes del Palau de Justícia de València per expressar el seu rebuig a les sentències dictades pel Tribunal Superior de Justícia (TSJ) contràries al decret d'usos lingüístics a l'administració valenciana. El sindicat diu que les sentències responen més a valoracions polítiques que no pas jurídiques. A la concentració s'han unit les entitats d'Escola Valenciana, El Tempir, Enllaçats Llengua, STEI Enseny Públic, Acció Cultural i La Intersindical Alternativa de Catalunya. Ens apleguem per dir #síalvalencià i mostrar el nostre rebuig a les sentències que perjudiquen la nostra llengua @escolatv @ElTempirdElx @EnllacatsLlengu @epublicSTEI @AccioCulturalPV @la_IAC pic.twitter.com/eI9iep3s2R — Intersindical_Valen (@IntersindicalV) September 6, 2018  L'última sentència dictaminada anul·la onze articles dels vint-i-set que té el decret que regula l'ús del català en l'administració pública. Anul·la, per exemple, tots els que parlen de fer comunicacions en català a les altres comunitats autònomes pertanyents al mateix àmbit lingüístic. El TSJ s'empara en el fet que l'estatut d'autonomia no especifica que el valencià i el català siguin la mateixa llengua.

Answer: usos lingüístics a l'administració valenciana

Question: Contra quin decret ha dictat sentències el Tribunal Superior de Justícia?

Answer: a valoracions polítiques

Question: A què responen les sentencies segons la Intersindical?

Answer: vint-i-set

Question: Quants articles té el decret?


El jutjat rebutja la petició de Francisco Camps de prohibir informacions que el vinculin al cas Imelsa

Context: El jutjat d'instrucció número 13 de València ha desestimat les mesures cautelars sol·licitades per l'ex-president de la Generalitat, Francisco Camps, per prohibir la publicació d'informacions que el vinculin amb les diligències del cas Imelsa, instruïdes pel jutjat 18 de la ciutat. Segons que ha informat el Tribunal Superior de Justícia (TSJ) del País Valencià, Camps va interposar una denúncia al jutjat de guàrdia a la matinada de dilluns, denunciant un delicte de revelació de secrets que, segons ell, haurien comès la guàrdia civil, la fiscalia o el jutjat instructor, i demanava que es prohibís l'emissió d'una informació que va emetre la cadena SER aquell dia. L'emissora informava que els investigadors apuntaven a Camps com el recaptador de la caixa B del PP valencià. Unes informacions que l'ex-president va negar. El TSJ valencià afegeix que Camps va sol·licitar igualment que la prohibició de 'qualsevol tipus de conversa, comentari o referència que impliqui o esmenti al denunciant… de qualsevol manera, encara de forma indirecta o mer comentari o conjectura', es fes extensiva a altres mitjans de comunicació que poguessin tenir accés a dades protegides pel secret de sumari que regeix sobre el cas Imelsa o sobre aquelles diligències relacionades amb el mateix que puguin obrir-se en altres tribunals per raó de competència territorial o material. En la seva resolució, la magistrada considera que la informació que ha facilitat el jutjat instructor, a través del gabinet de comunicació del TSJ valencià sobre aquesta causa, en la qual s'investiguen adjudicacions fraudulentes en diverses administracions públiques a canvi de comissions il·legals, està emparada pel protocol de comunicació del Consell General del Poder Judicial.

Answer: Francisco Camps

Question: Qui va sol·licitar mesures cautelars?

Answer: revelació de secrets

Question: Quin delicte va denunciar Camps?

Answer: cadena SER

Question: Qui va emetre la informació que Camps va negar?


Diana Riba pregunta a la UE sobre les informacions dels atemptats del 17-A revelades per Público

Context: L'eurodiputada d'ERC, Diana Riba, ha enviat a la Comissió Europea i al Consell Europeu una pregunta amb resposta escrita en relació a les informacions revelades pel diari Público sobre els atemptats del 17-A. Després d'esmentar els fets publicats pel diari, Riba constata al seu escrit que el CNI no va comunicar la informació de què disposava ni als Mossos d'Esquadra ni a l'Ertzaintza, malgrat que tots dos cossos policíacs tenen competències en matèria antiterrorista. L'eurodiputada ha expressat en una piulada a Twitter la seva 'preocupació' i ha dit que calen 'moltes explicacions'. Per això demana a les institucions europees si el Consell emplaçarà el govern espanyol a clarificar els fets; què farà per garantir la bona cooperació policial i el flux d'informació entre els estats membres i també entre els diferents cossos policials d'un mateix estat; i si es demanarà a Madrid que els Mossos d'Esquadra puguin accedir a l'Interpol, l'Europol i Sirene. Avui, hem traslladat a la Comissió i al Consell de la UE la nostra preocupació per les informacions que @publico_es ha tret a la llum sobre els atemptats del #17A. Calen moltes explicacions perquè la democràcia és, també, transparència.

Answer: ni als Mossos d'Esquadra ni a l'Ertzaintza

Question: A qui diu Riba que el CNI no va comunicar la informació de la que disposava sobre els atemptats del 17–A?

Answer: transparència

Question: Què significa per a Riba la democràcia?

Answer: ERC

Question: A quina formació política s'adscriu Diana Riba?


Buch no dimiteix i acusa de violents una part dels manifestants

Context: El conseller d'Interior, Miquel Buch, finalment ha comparegut després de dos dies d'aldarulls en diferents punts del país i ha defensat l'actuació dels Mossos d'Esquadra. En una compareixença de premsa que havia estat endarrerida dues vegades, Buch ha carregat tota la responsabilitat dels incidents dels últims dies cap a 'grups reduïts de violents'. Sobre l'actuació dels mossos, Buch ha agraït 'el suport que fan els agents de seguretat de protegir el lliure exercici de dret si llibertat, i de garantir la seguretat ciutadana'. Buch ha dit que 'cal estar al costat dels professionals de la seguretat' i que no es pot permetre que 'grups agitadors al final de les manifestacions pacifistes malmetin la imatge de milers de persones que es mobilitzen sense incidents'. De fet, preveu nous 'brots de violència' en manifestacions previstes per avui. El conseller també ha descartat dimitir.

Answer: l'actuació dels Mossos d'Esquadra

Question: Què recolza Miquel Buch?

Answer: 'grups reduïts de violents'

Question: Qui són els responsables dels incidents segons Buch?

Answer: nous 'brots de violència'

Question: Què creu Buch que es donaran en les manifestacions d'avui?


L'ex-gerent de TV3 Oriol Carbó es nega a declarar a l'Audiència espanyola pel cas 3%

Context: L'ex-gerent de TV3 Oriol Carbó s'ha acollit al dret de no declarar davant el jutge de l'Audiència espanyola José de La Mata, que aquest mes d'agost el va imputar per la seva suposada participació al finançament irregular de Convergència Democràtica de Catalunya (CDC) en l'anomenat cas 3%. El jutge considera que hi ha indicis que l'ex-gerent de CDC Germà Gordó va donar instruccions 'expresses i directes' perquè Carbó, que també era un alt executiu de la productora Triacom Audiovisual, pagués un deute de 750.000 euros que el partit tenia amb l'empresari Joan Manuel Parra des de la campanya electoral del 2010. Carbó ha acudit a l'Audiència espanyola aquest matí d'acord a la citació, però no ha respost les preguntes del jutge ni de la fiscalia, que al mes de juliol va obrir una línia d'investigació després de la confessió de Parra. Aquest va declarar que el 2010 empreses que administrava (Hispart, Audiovisual Exit i Estereoren) havien cobrat a través productores relacionades amb TV3 tasques que en realitat havia fet per la campanya de CDC a la presidència de la Generalitat. Parra, que ja havia confessat el mateix anteriorment als jutjats de Barcelona, també va implicar l'ex-conseller de Justícia Germà Gordó, ja investigat pel cas 3%. Segons l'empresari, Gordó va ser la persona que li va facilitar el cobrament d'aquestes feines per al partit a través de les dues productores.

Answer: de no declarar

Question: A quin dret s'ha acollit Oriol Carbó?

Answer: al finançament irregular de Convergència Democràtica de Catalunya

Question: En què es suposa que va participar Carbó?

Answer: Joan Manuel Parra

Question: Amb qui tenia un deute Convergència Democràtica de Catalunya?


Un jutjat admet a tràmit la denúncia contra Antoni Noguera per la regulació del lloguer turístic

Context: La jutgessa d'Instrucció número 5 de Palma, Ana San José, ha admès a tràmit una denúncia per presumpta prevaricació de la federació espanyola d'associacions d'habitatges i apartaments turístics (Fevitur) contra Antoni Noguera per la regulació del lloguer turístic a la ciutat, un dels projectes més destacats de Noguera. Aquesta entitat va presentar la querella per prevaricació administrativa el mes de novembre després de la prohibició de la comercialització d'habitatges turístics en edificis plurifamiliars en tot el municipi de Palma acordada pel consistori. Segons l'entitat, aquesta prohibició i la moratòria al lloguer turístic van ser realitzades de forma preconcebuda per part de Noguera. Més diu que la investigació que s'obre a Noguera no impedeix que sigui el candidat a la batllia per aquesta formació. 'No és en cap cas per corrupció, per la qual cosa no impedeix de cap manera que sigui candidat' ha dit Neus Truyol, portaveu de Més per Palma. Segons Més, la demanda de Fevitur assenyala el delicte de prevaricació, en un cas on no s'apliquen els dos supòsits que sustenten aquesta acusació: arbitrarietat en la motivació i contravenir una llei amb coneixement de causa.

Answer: prevaricació administrativa

Question: Per quin motiu es va presentar la querella?

Answer: Més

Question: De quin partit és candidat a l'alcaldia Noguera?

Answer: Fevitur

Question: Qui va presentar la demanda?


La neu i les fortes pluges castiguen el País Valencià

Context: L'onada de fred no marxa i el fred i les nevades persistiran al nord i al centre del País Valencià tot al llarg d'avui. Les autoritats han advertit del risc extrem a les comarques de l'interior. A la costa es preveuen fort vent i moltes pluges. L'AEMET manté l'alerta roja de cara a avui i situa la possibilitat de neu entre un 40 i un 70% amb acumulacions de fins a vint-i-cinc centímetres en algunes comarques. Ahir a la nit, la neu va arribar a la Serra Calderona, al nord de la ciutat de València, acostant-se així a la capital. A la Calderona hi va haver problemes greus de subministrament elèctric i algunes poblacions van patir talls de llum.

Answer: al nord i al centre

Question: On persistiran el fred i les nevades al País Valencià?

Answer: fort vent i moltes pluges

Question: Què es preveu que hi hagi a la costa?

Answer: roja

Question: Quina alerta manté l'AEMET per avui?


Artur Mas demana la mediació de la UE en un article a Politico

Context: El president de la Generalitat, Artur Mas, ha publicat avui un article d'opinió a l'edició europea del diari digital Politico i que es titula 'Catalunya és una oportunitat, no un problema'. Aquest mitjà, que té una alta influència a Brussel·les, publica el text just l'endemà que el monarca espanyol Felipe VI fes un discurs al Parlament europeu. En l'article Mas demana a la UE que intercedeixi en les negociacions per resoldre el 'període de transició' que viu Catalunya: 'Continuar per aquest camí sense diàleg i negociació és un escenari que no beneficia a ningú: ni Catalunya ni Espanya, ni la UE. Una política negociada beneficiarà a totes les parts'. I afegeix: 'Europa té una important experiència en la resolució de situacions similars a través d'una bona política. La flexibilitat i la capacitat d'adaptar-se a la realitat d'una situació és un tret distintiu de les institucions de Brussel·les'.

Answer: Politico

Question: On ha publicat Artur Mas un article d'opinió?

Answer: Felipe VI

Question: Qui va fer un discurs al Parlament Europeu?

Answer: a totes les parts

Question: A qui diu Mas que beneficiaria una política negociada?


El Consell aprova la denominació exclusiva en català per a Castelló de la Plana

Context: El Consell ha aprovat el canvi de denominació del municipi de Castelló de la Plana / Castellón de la Plana per la forma exclusiva en català Castelló de la Plana. L'acord s'ha adoptat després que l'ajuntament de la localitat acordés, en les sessions plenàries celebrades els dies 31 de maig i el 21 de juny i el 29 de novembre de 2018, sol·licitar el canvi de la denominació actual per la forma exclusiva en català. A més, el ple de l'Acadèmia Valenciana de la Llengua va adoptar el primer de febrer de 2019 l'acord de considerar que el nom més adequat del topònim és Castelló de la Plana.

Answer: El Consell

Question: Qui ha aprovat el canvi de denominació del municipi?

Answer: per la forma exclusiva en català

Question: Per quina forma exclusiva s'ha canviat la denominació del municipi?

Answer: l'ajuntament de la localitat

Question: Qui va sol·licitar el canvi de la denominació actual per la forma exclusiva en català?


Rivera vol que el congrés espanyol voti una resolució contra l'1-O

Context: El líder de Ciutadans, Albert Rivera, vol que el ple del Congrés dels Diputats espanyol debati i voti abans de l'1 d'octubre una resolució on quedi clara la majoria de la cambra en contra del referèndum. Rivera també vol que el debat serveixi perquè el PSOE i Podem es mullin sobre aquesta qüestió. Tanmateix, la petició ha topat amb la resistència del govern espanyol. Fonts de l'executiu de Rajoy apunten que la qüestió ja es va debatre el 20 de juny, quan el ple va rebutjar per 250 vots (PP, PSOE, Cs, UPN, Foro Asturias i Nueva Canarias) i 92 vots a favor (Podem, ERC, PDeCAT, PNB, Compromís i Bildu), i una abstenció de Coalició Canaria una moció del PDECat que demanava al govern espanyol que respectés la celebració del referèndum de l'1-O.

Answer: la majoria de la cambra en contra del referèndum

Question: Què pretén Albert Rivera que es deixi clar en la resolució que s'ha de votar abans de l'1 d'octubre?

Answer: que respectés la celebració del referèndum de l'1-O

Question: Què sol·licitava a l'executiu espanyol el PDECat?

Answer: amb la resistència del govern espanyol

Question: Amb què s'ha trobat la sol·licitud d'Albert Rivera?


Consulta en línia de l'estat francès sobre la ratificació de la Carta Europea de les Llengües Regionals o Minoritàries

Context: Entre el 27 d'octubre i el 3 de novembre, les corts franceses reunides a Versalles han d'aprovar o rebutjar la ratificació de trenta-nou punts dels noranta-vuit que conté la Carta Europea de les Llengües Regionals o Minoritàries. Just abans del debat, que requereix el 60% de vots favorables de diputats i senadors per a ratificar la carta, el Ministeri de Justícia francès ha obert un qüestionari en línia en què demanar als ciutadans, de manera oberta i anònima, què opinen sobre els trenta-nou punts que s'han de votar. El resultat de la consulta, que es tanca divendres, podria servir als diputats i senadors per a justificar-ne la ratificació o no, i per això entitats de les comunitats alsaciana, arpitana, basca, bretona, catalana, corsa, flamenca i occitana demanen als ciutadans de participar-hi i respondre-hi afirmativament. Tot i que el govern francès va signar el 1999 la Carta Europea de les Llengües Regionals o Minoritàries, quinze anys després encara no l'ha ratificada i, per tant, no l'ha aplicada.

Answer: Versalles

Question: On es congregaran les corts franceses?

Answer: noranta-vuit

Question: De quants punts consta la Carta Europea de les Llengües Regionals o Minoritàries?

Answer: 1999

Question: Quan va signar el govern francès la Carta Europea de les Llengües Regionals o Minoritàries?


La dimissió de Cifuentes, l'últim símptoma de la caiguda en picat del PP

Context: La dimissió de Cristina Cifuentes és un maldecap menys per al president del govern espanyol, Mariano Rajoy, que no haurà de respondre més preguntes sobre si la presidenta de la Comunitat de Madrid ha de dimitir o no. Com és habitual, Rajoy no ha hagut d'actuar i ha esperat que la polèmica es podrís i caigués tota sola. Un problema menys. Però, de retruc, la dimissió de Cifuentes també és una constatació més de la caiguda en picat del PP, que de moment no sembla tenir xarxa de salvació. No és una crisi esporàdica, sinó gestada per múltiples elements: corrupció, males praxis, la puixança de Ciutadans, la pèrdua de poder en les places on el PP tradicionalment era el partit fort i, sobretot, el procés català. El gran 'problema' amb què el PP ha hagut de bregar d'ençà que Rajoy va pujar al govern el 2011 és sense dubte el procés de Catalunya cap a la independència.

Answer: Cristina Cifuentes

Question: Qui ha dimitit?

Answer: el procés de Catalunya cap a la independència

Question: Quin ha estat el problema més seriós que ha hagut d'afrontar el PP?

Answer: la caiguda en picat del PP

Question: Què corrobora la dimissió de Cifuentes?


La denúncia dels presos polítics contra Espanya a l'ONU pot tenir una resolució imminent

Context: El front de defensa dels represaliats a les Nacions Unides arriba al moment decisiu. El Grup de Treball sobre les Detencions Arbitràries, amb seu a Ginebra, es reunirà aquest agost i previsiblement es pronunciarà sobre els recursos presentats per Jordi Cuixart, Jordi Sànchez, Oriol Junqueras, Joaquim Forn, Josep Rull, Jordi Turull, Raül Romeva i Dolors Bassa contra el seu empresonament preventiu. Fa mesos que tots ells són en presó incondicional, acusats d'uns delictes que la justícia alemanya i la belga han dit que no existien en els casos del president i els consellers exiliats. Perquè no hi han vist ni rebel·lió ni sedició, perquè no hi havia violència. Aquest és un dels principals arguments que el grup de treball de l'ONU tindrà damunt la taula aquest mes. El prestigiós advocat anglès Ben Emmerson, especialitzat en drets humans, és el representant legal dels presos polítics i dels exiliats davant les Nacions Unides.

Answer: Ben Emmerson

Question: Qui representa els presos polítics a les Nacions Unides?

Answer: aquest agost

Question: Quan es reunirà el Grup de Treball sobre les Detencions Arbitràries?

Answer: els recursos presentats

Question: Sobre què es pronunciarà el Grup de Treball pel que fa als presos polítics?


La Banca Privada d'Andorra denuncia amenaces de la policia espanyola per a obtenir informació del cas Pujol

Context: L'ex-president de la Banca Privada d'Andorra (BPA), Higini Cierco, ha denunciat a la jutgessa que instruïa el cas BPA, Canòlic Mignorance, 'amenaces i extorsions' per comandaments policíacs espanyols un any abans que el banc fos intervingut. Cierco les ha relacionades amb el cas Pujol. En un comunicat, els germans Higini i Ramon Cierco, accionistes majoritaris de la BPA, expliquen que han declarat a la jutgessa arran de la intervenció de l'entitat –el 10 de març del 2015– per un suposat emblanquiment de capital, i que han fet públiques les amenaces 'amb valor de denúncia'. Segons Higini Cierco, aquests 'comandaments policíacs espanyols' els van advertir que, si no col·laboraven amb ells aportant informació financera sobre l'ex-president de la Generalitat, Jordi Pujol, actuarien en contra de la BPA, fins i tot a través de l'administració nord-americana. La Financial Crimes Enforcement Network (FinCEN) del Departament del Tresor dels Estats Units és la que va destapar el cas. Cierco ha afirmat que el govern andorrà era al corrent de les pressions 'des de feia mesos', perquè havien informat personalment uns quants membres de l'executiu, com ara el cap mateix, Toni Martí.

Answer: 10 de març del 2015

Question: Quan van intervenir la BPA?

Answer: amenaces i extorsions

Question: Què van rebre Higini i Ramon Cierco de comandaments policíacs?

Answer: per un suposat emblanquiment de capital

Question: Per què van intervenir l'entitat?


Mollà proposa un índex per a garantir preus dignes als llauradors

Context: Després de la protesta multitudinària dels llauradors de la setmana passada, la consellera d'Agricultura, Mireia Mollà, s'ha reunit amb els representants de les organitzacions agràries per a treballar en estratègies conjuntes adreçades a resoldre els problemes del sector. Mollà ha exposat una llista de mesures que diu que aplicarà per a garantir uns preus dignes. S'hi destaca un marc legislatiu d'índexs de preus i la defensa d'una política fiscal ambiental compensatòria amb l'agricultura i la ramaderia. Per a les associacions, amb aquestes mesures no n'hi ha prou. El secretari general de la Unió de Llauradors, Carles Peris, ha demanat que es formi un lobby valencià a Brussel·les tal com es va acordar, ajudes per als cítrics i un pressupost més 'agrarista' de la Generalitat. Algunes altres associacions ho han aprofitat per a reclamar un pressupost per a la llei d'estructures agràries i per a una assegurança agrària.

Answer: Mireia Mollà

Question: Qui és la consellera d'Agricultura?

Answer: amb els representants de les organitzacions agràries

Question: Amb qui s'ha congregat Mireia Mollà?

Answer: per a treballar en estratègies conjuntes adreçades a resoldre els problemes del sector

Question: Per a què s'ha reunit Mireia Mollà amb els apoderats de les organitzacions agràries?


El govern espanyol estudiarà l'acte del 4 de juliol sobre el referèndum per si inclou algun fet impugnable

Context: El govern espanyol actuarà 'pas a pas' per impedir el referèndum d'autodeterminació i això inclou una vigilància també de l'acte que el govern celebrarà el pròxim 4 de juliol, on oferirà tots els detalls del referèndum i els aspectes tècnics i legals per fer possibles les votacions. Fonts de l'equip de Mariano Rajoy han apuntat a l'ACN que analitzaran el contingut d'aquest acte –i de la gira i el web que es crearà posteriorment– per si hi ha algun fet impugnable que es pugui afegir a les causes obertes. La Moncloa espera que el govern i els partits independentistes avortin de mutu propi la convocatòria abans de la seva celebració, i que per tant no arribi el punt en què l'executiu de Mariano Rajoy hagi d'adoptar mesures 'reactives'. Segons aquestes fonts, l'equip de Mariano Rajoy ha estudiat ja totes les variables que es poden produir d'aquí a l'1 d'octubre, i té a la seva disposició les diverses respostes administratives i legals per evitar que el govern acabi posant les urnes perquè els ciutadans catalans puguin votar sobre la independència de Catalunya. 'Som un govern seriós', apunten, tot insistint que el referèndum és il·legal i que per tant l'obligació del seu executiu és impedir-ne la celebració. L'executiu espanyol confia que el govern i els partits independentistes no arribin a l'últim estadi del referèndum i facin marxa enrere en una convocatòria que encara no s'ha fet formalment.

Answer: 'pas a pas'

Question: Com obrarà el govern espanyol per impedir el referèndum d'autodeterminació?

Answer: tots els detalls del referèndum i els aspectes tècnics i legals per fer possibles les votacions

Question: Què es donarà en l'acte que farà el govern el proper 4 de juliol?

Answer: per si hi ha algun fet impugnable que es pugui afegir a les causes obertes

Question: Per què s'analitzarà el contingut de l'acte que es dura a terme el proper 4 de juliol segons han manifestat fonts de l'equip de Mariano Rajoy?


Bellreguard surt al carrer en defensa de la llengua contra l'intent del govern espanyol d'imposar el castellà

Context: Els veïns de Bellreguard (la Safor) s'han mobilitzat aquest vespre en defensa del català contra l'intent del govern espanyol d'imposar el castellà als senyals de trànsit del poble. La convocatòria s'havia difós a les xarxes socials amb l'etiqueta #JoSócBellreguard. L'ordre de retolar els senyals en castellà prové de la delegació del govern espanyol al País Valencià, i avui finalitzava el termini. En un escrit, donava un mes per a fer efectius els canvis. No obstant això, el batlle de Bellreguard, Àlex Ruiz, va explicar que la llengua no havia estat mai motiu de conflicte i s'ha negat a canviar la retolació d'aquest poble catalanoparlant de 4.500 habitants. La concentració ha tingut el suport de diverses formacions polítiques i entitats cíviques valencianes i ha comptat amb l'actuació de la Muixeranga de la Safor i la Colla de Dolçainers, els Tabaleters de Bellreguard i Al Tall.

Answer: als senyals de trànsit del poble

Question: On ha volgut retolar en castellà el govern espanyol?

Answer: #JoSócBellreguard

Question: Amb quina etiqueta s'ha estès per les xarxes socials la convocatòria a la mobilització?

Answer: de la delegació del govern espanyol al País Valencià

Question: D'on prové la imposició de retolar els senyals en castellà?


Les roses grogues transformen Sant Jordi en una jornada reivindicativa

Context: L'empresonament i l'exili forçós del govern de la Generalitat, l'ex-presidenta del parlament Carme Forcadell, la secretària general d'ERC, Marta Rovira, i l'ex-diputada de la CUP Anna Gabriel, així com de  Jordi Sànchez i Jordi Cuixart pesaran avui en la celebració de la diada de Sant Jordi. Les institucions catalanes, intervingudes per l'aplicació de l'article 155 de la constitució espanyola, no faran molts dels actes tradicionals de Sant Jordi, com ara la recepció oficial, la missa i la benedicció de roses. Malgrat tot, molts ciutadans s'han organitzat per lluitar contra la repressió amb un seguit d'accions de protesta. Des de primera hora, Òmnium ha animat a fer murals col·lectius amb roses grogues a les places del país. A la plaça de Catalunya de Barcelona, l'entitat ha col·locat una malla metàlica on tothom qui ho vulgui pot posar una rosa groga com a protesta per la reperessió política i judicial. Més i més roses!

Answer: grogues

Question: De quin color són les roses dels murals que Òmnium ha proposat de fer a les places?

Answer: protesta per la reperessió política i judicial

Question: Quin significat tenen les roses grogues col·locades en la plaça de Catalunya?

Answer: la recepció oficial, la missa i la benedicció de roses

Question: Quins són alguns dels actes de la celebració de la diada de Sant Jordi que aquest any no es realitzaran?


La CDU alemanya rebenta el discurs d'Espanya sobre Escòcia i Catalunya a la UE

Context: Cada vegada és més clar el tomb que ha començat a fer la Unió Europea en relació amb l'independentisme escocès. El factor diferencial és l'activació del Brexit. I avui, en unes declaracions publicades a la BBC, en veiem la mostra més clara i contundent. Elmar Brok, eurodiputat de la CDU, un polític de referència del partit d'Angela Merkel i fins fa poc president de la comissió d'Afers Estrangers del Parlament Europeu, ha desmuntat els arguments d'Espanya per a afirmar que una Escòcia o una Catalunya independent quedarien fora de la UE i haurien d'anar 'a la cua.'   Brok, que és considerat un dels màxims responsables del text de la constitució de la Unió Europea, deixa clar que el procés de reentrada d'una Escòcia independent a la UE pot ser 'relativament ràpid'. Diu que hi hauria alguns obstacles tècnics que caldria superar. Una posició 'més suavitzada' sobre l'independentisme Deixa entendre que l'oposició europea a la independència s'ha suavitzat de resultes del Brexit.

Answer: en relació amb l'independentisme escocès

Question: En què ha fet un tomb la Unió Europea?

Answer: de la constitució de la Unió Europea

Question: De quina constitució és màxim responsable Brok?

Answer: relativament ràpid

Question: Com pot ser el procés de reentrada d'una Escòcia independent a la Unió?


Un vídeo viral d'Octuvre denuncia el nepotisme del Tribunal de Comptes i els vincles amb el franquisme dels seus membres

Context: Un vídeo viral d'Octuvre, un projecte informatiu dels fundadors de Som Alternativa Marta Sibina i Albano Dante Fachin, denuncia els vincles amb les estructures de poder dels membres del Tribunal de Comptes, que ha imposat fiances milionàries contra el govern que va fer el referèndum de l'1-O, tal com va fer amb els condemnats per l'organització de la consulta del 9-N. El vídeo explica els noms dels dotze membres del Tribunal de Comptes, en gran part relacionats amb el franquisme, els governs del PP i el PSOE i les empreses de l'IBEX35. Vegeu-lo ací:    A més d'explicar alguns dels escàndols dels membres del Tribunal de Comptes, el vídeo explica la diferència de criteri entre la virulenta persecució als governs de Catalunya i els casos de corrupció de membres del PP i el PSOE. Un dels exemples que exposen és el cas d'Ercros, empresa química que va fer fallida el 1992 sota la presidència de Josep Piqué, que més tard seria ministre d'Indústria espanyol al govern de José María Aznar. El govern de Felipe González va rescatar l'empresa amb 51 milions d'euros públics que, quan Piqué va ser ministre, va perdonar amb el suport del ministre d'Economia Rodrigo Rato. El PSOE va denunciar-ho al Tribunal de Comptes, però va refusar la denúncia. Tal com recorda el vídeo, llavors el fiscal del Tribunal de Comptes era Antonio de la Rosa, cunyat de la germana de Rato.

Answer: Ercros

Question: Quina empresa química s'anomena en el vídeo?

Answer: 1992

Question: Quan va fer fallida Ercros?

Answer: 51 milions d'euros

Question: Amb quina quantia procedent de diners públics es va rescatar Ercros?


La desocupació a Andorra es va situar en el 2% el 2018, la xifra més baixa de la darrera dècada

Context: La desocupació andorrana es va situar al tancament del 2018 en el 2%, la més baixa dels darrers deu anys, segons ha explicat el ministre de Presidència, Economia i Empresa, Jordi Gallardo, durant la sessió de control al govern andorrà que ha fet el Consell General. Gallardo ha fet l'anunci com a resposta a la pregunta del conseller del grup parlamentari liberal Ferran Costa, motivada per 'l'alarma' generada pels titulars de premsa que deien que al maig els aturats haurien augmentat en un 4,2%. El ministre ha diferenciat entre la taxa d'atur i la d'inscrits en el servei d'ocupació, i ha assegurat que, malgrat haver augmentat els segons, els aturats han disminuït. A més, Gallardo ha afegit que també han augmentat els cotitzadors a la Caixa de Seguretat Social (CASS). Per la seva banda, el president del grup parlamentari de Tercera Via, Josep Pintat, ha recordat que hi ha més ofertes de treball que demandes, i, al seu parer, l'atur és 'artificial'. Política de residus Una altra pregunta formulada al govern andorrà estava relacionada amb el Centre de Tractament de Residus, i el conseller general del grup parlamentari socialdemòcrata Roger Padreny ha preguntat pel cost de la central de cogeneració energètica i la seva possible contradicció amb la voluntat de reduir els residus i incrementar els nivells de reciclatge.

Answer: 2%,

Question: On es va situar la desocupació a Andorra el 2008?

Answer: artificial

Question: Com és l'atur segons Josep Pintat?

Answer: els cotitzadors a la Caixa de Seguretat Social

Question: Què ha augmentat segons Gallardo?


Quan impedir a crits el debat té per objectiu retallar la democràcia

Context: La nova dreta mundial intenta que dos conceptes autoritaris siguen vists com a decents, quan proposar aquests dos conceptes, no fa pas tant de temps, hauria causat una enorme controvèrsia en qualsevol democràcia. Primerament, pretenen desqualificar la protesta, com si la protesta es pogués separar de la llibertat d'expressió. En vam veure un cas paradigmàtic fa pocs dies a Errenderia. Ara resultarà que Ciutadans pot anar a aquest municipi basc a fer un acte electoral però, en canvi, els veïns del poble no poden protestar si no hi estan d'acord. I després hi ha aquest tenebrós concepte de la neutralitat de l'espai públic, robat i mal copiat del laïcisme francès. L'han emprat per fabricar, per exemple, la reacció contra els llaços grocs.

Answer: Errenderia

Question: En quina localitat va fer Ciutadans un acte electoral?

Answer: del laïcisme francès

Question: De qui s'atribueix el concepte de la neutralitat de l'espai públic?

Answer: contra els llaços grocs

Question: Contra què s'ha emprat la neutralitat de l'espai públic?


El TS absol l'ex-director de la CAM López Abad i redueix la pena d'Amorós per falsejar els comptes

Context: El Tribunal Suprem ha revisat a la baixa les condemnes imposades per l'Audiència Nacional l'octubre de 2017 pel falsejament dels comptes de la Caixa d'Estalvis del Mediterrani (CAM) en els exercicis 2010 i 2011 i absol un dels seus exdirectors generals, Roberto López Abad, que havia estat condemnat a tres anys de presó. La seva substituta, María Dolores Amorós, veu rebaixada la seva condemna a la meitat, fins a l'any i mig de presó. D'altra banda, rebaixa la condemna a l'ex-director general de l'Àrea de Planificació i Control de la CAM Teófilo Sogorb Pomares, com a responsable d'un delicte falsedat en la informació facilitada als inversors –article 282 bis del Codi Penal- a la pena de dos anys de presó en relació amb les dades aportades a la Comissió Nacional del Mercat de Valors (CNMV) sobre l'estat econòmic de la Caixa en el primer trimestre del 2011. A més de López Abad l'alt tribunal absol l'ex-director general d'Inversions i Riscos Francisco José Martínez García del delicte societari continuat de falsedat comptable en relació amb l'exercici de 2010 en considerar que no ha quedat prou acreditat que l'alteració dels comptes fora 'idònia per causar un perjudici a la societat, als socis o a un tercer'. En la sentència donada a conèixer avui la Sala estima els recursos de cassació formulats per López Abad i Martínez García contra la sentència de l'Audiència espanyola que els va condemnar a tres anys ia dos anys, nou mesos i un dia de presó, respectivament, per falsejar els comptes anuals de la CAM corresponents a l'any 2010. El tribunal també ha estimat de manera parcial els recursos de cassació interposats per María Dolores Amorós Marco i Teófilo Sogorb Pomares i rebaixa la pena de tres anys a un any i sis mesos de presó, en el cas de la primera, i de quatre a dos anys de presó, en el cas del segon.

Answer: tres

Question: A quants anys de presó es va condemnar a Roberto López Abad?

Answer: falsedat en la informació facilitada als inversors

Question: Quin delicte se li atribueix a Teófilo Sogorb Pomares?

Answer: del delicte societari continuat de falsedat comptable

Question: De quin delicte absol l'alt tribunal a Francisco José Martínez García?


Compromís demana la dimissió de Rajoy per la compensació econòmica de la plataforma Castor

Context: Els senadors de Compromís Carles Mulet i Jordi Navarrete han exigit la dimissió del president del govern espanyol, Mariano Rajoy, per signar el Reial decret llei, del 3 d'octubre de 2014, que adoptava mesures urgents per al sector gasista i, en concret amb el 'fallit projecte energètic Castor, ara considerat nul després de la sentència del constitucional'. Al respecte, el portaveu de Compromís al senat espanyol, Carles Mulet, ha assenyalat que Rajoy és 'responsable polític per adoptar indecents mesures per afavorir la inversió multimilionària fallida del Castor, mal concebuda i executada, premiant de manera exprés a les concessionàries que van executar de manera poc diligent un cop de pilota com és aquest magatzem submarí inservible '. Mulet ha constatat que 'en qualsevol país civilitzat' el president hagués dimitit per uns fets així 'sense que ningú l'hi demanés, i encara que siga de forma simbòlica l'hi demanem, ja que sabem que no prendrà una decisió així'. En aquest sentit, ha recalcat que Rajoy ha rebut del mateix tribunal constitucional espanyol 'un dur revés per les seues polítiques, després d'abonar els milers de milions a l'empresa de Florentino Pérez'. Ha recordat que Rajoy 'va ordenar el pagament del Castor amb presses i que l'actual marc legal permet que inversions fallides o nyaps com el Castor surten dels diners de tots els ciutadans', fet que considera 'indecent'. 'Han de separar-se els negocis d'aquest i altres empresaris de la política de l'estat.

Answer: per signar el Reial decret llei, del 3 d'octubre de 2014

Question: Per què demanen Mulet i Navarrete la dimissió de Mariano Rajoy?

Answer: nul

Question: Com es considera actualment el pacte després del pronunciament del constitucional?

Answer: 'indecent'

Question: Com valora Mulet el fet que els espanyols hagin de pagar nyaps com el Castor?


El TGV inaugural a Castelló queda aturat amb Rajoy dins i l'avança un tren de rodalia

Context: El president espanyol, Mariano Rajoy, ha inaugurat avui el tram del TGV entre València i Castelló de la Plana. Les crítiques a la lentitud i al retard de la línia s'han vist justificades en el viatge inaugural en què hi havia el president espanyol mateix, acompanyat del president de la Generalitat, Ximo Puig, i d'altres alts càrrecs del Consell i del govern espanyol. En el trajecte de València a Castelló, el tren ha quedat aturat una bona estona, fins a vint minuts. Fins i tot, ha hagut de deixar passar un comboi de rodalies. Es desconeix el motiu perquè el TGV té prioritat per sobre de qualsevol altre tren. Ens acaba d'avançar un rodalies pic.twitter.com/wJjMtRw65W — Salvador Enguix (@Senguix) January 22, 2018   El convoy se ha parado de forma inexplicable a la altura de Parc Sagunt.

Answer: fins a vint minuts

Question: Quanta estona ha quedat aturat el TGV?

Answer: un comboi de rodalies

Question: Què ha deixat passar el TGV?

Answer: Mariano Rajoy

Question: Qui ha inaugurat el tram del TGV?


La mà dreta de Camps l'acusa d'haver decidit d'incloure l'empresa Valmor en el cas de la F-1

Context: La mà dreta de l'ex-president de la Generalitat Francisco Camps, Belén Reyero, l'ha acusat d'haver decidit d'incloure l'empresa Valmor com a organitzadora de la prova de fórmula 1 al circuit urbà de València. Reyero és encausada i ha declarat durant tres hores davant el jutge del cas de la fórmula 1. Ha reconegut que Camps i ella mateixa arribaven a acords i que després ella s'encarregava de materialitzar-los. És l'ex-responsable del departament d'esdeveniments de la Societat Projectes Telemàtics del País Valencià. Reyero ha afirmat que tot el projecte i les decisions que es prenien les donava Camps, tant la gestió de la prova com el fet que Valmor formés part de l'organització. A més, ha dit que la idea de Camps era que la Generalitat n'assumís el cost i evitar que Valmor tingués pèrdues.

Answer: Belén Reyero

Question: Qui era la mà dreta de Camps?

Answer: tres

Question: Quantes hores ha declarat Reyero?

Answer: que Valmor tingués pèrdues

Question: Què volia evitar Camps?


Junts pel Sí demana a Gordó que lliuri l'acta de diputat

Context: El PDECat ha insistit avui a l'ex-conseller de Justícia Germà Gordó que abandoni el seu escó al parlament i, per tant, no passi a ser diputat no adscrit. Gordó ha anunciat avui que deixava el PDECat i el grup parlamentari de Junts pel Sí, però no pas que renunciés a l'escó. Ho ha fet un cop es va saber la setmana passada que era investigat pel TSJC en el cas del 3%, pels presumptes delictes de tràfic d'influències, suborn, prevaricació i malversació de fons públics. En un comunicat, la formació ha reiterat, en la línia de la coordinadora general, Marta Pascal divendres a la tarda, que 'el moment polític excepcional requereix de generositat personal i col·lectiva'. Al mateix temps, el PDECat també assegura que 'defensa i defensarà la presumpció d'innocència com a pilar fonamental de l'estat de dret' i ha assegurat que 'està compromès amb la regeneració de la vida pública catalana en tots els sentits'. El grup de Junts pel Sí s'ha afegit a la pressió perquè Gordó deixi l'escó.

Answer: Germà Gordó

Question: A qui demana el PDECat que deixi el seu escó al parlament?

Answer: cas del 3%

Question: Per quin cas està sent investigat Germà Gordó?

Answer: tràfic d'influències, suborn, prevaricació i malversació de fons públics

Question: Quins delictes se li atribueixen a Germà Gordó?


Òmnium i ANC de Lleida convoquen una concentració contra el pacte PSC-Ciutadans

Context: Òmnium Lleida-Ponent i l'ANC de Lleida han acordat de convocar la ciutadania perquè mostri el malestar pels punts del pacte PSC-Ciutadans que consideren una 'agressió' a la llengua i al sobiranisme. Serà una concentració dimarts vinent a dos quarts de vuit del vespre a la plaça de la Paeria. Les organitzacions convocants pretenen sumar el suport d'altres entitats i també dels partits polítics sobiranistes. Consideren que el pacte del cartipàs entre PSC i C's sobrepassa línies vermelles. El titllen d”atac frontal' al català i temen que es tanqui les portes a mobilitzacions de caire independentista amb una mena de 'llei mordassa a la lleidatana', en paraules de Xavier Eritja, president d'Òmnium Lleida-Ponent. 'Els punts de l'acord són inconcrets però deixen la porta oberta a prohibir-ho absolutament tot', afegeix Dolors Ciutat, portaveu de l'ANC al Segrià.

Answer: plaça de la Paeria

Question: On serà la concentració?

Answer: línies vermelles

Question: Què consideren que sobrepassa el pacte entre PSC i C's?

Answer: Xavier Eritja

Question: Qui és el president d'Òmnium Lleida-Ponent?


El tancament de les delegacions a l'estranger pel 155 té un cost de 485.000 euros

Context: El tancament de les delegacions de la Generalitat a l'estranger ha estat de 485.000 euros, segons ha explicat el conseller d'Afers Estrangers, Ernest Maragall, en la seva primera compareixença durant la comissió del seu àmbit al parlament. Segons Maragall, aquest és el 'cost afegit nou derivat del tancament' de les delegacions el 27 d'octubre passat per part del govern Rajoy. Un cost 'directe', al qual ha afirmat que se li ha d'afegir el 'cost polític, moral, institucional' i de 'l'obligada paralització d'accions' a l'exterior durant aquests mesos. Maragall també ha anunciat que la seva conselleria ja ha començat el 'diàleg' amb el cos diplomàtic i consular a Catalunya. Maragall ha dit que l'obertura de les sis oficines a l'estranger anunciada dimarts forma part d'una primera fase de 'desplegament', que vindrà seguida d'una 'immediata' fase de 'consolidació' de les delegacions, en la qual se n'obriran més. Per últim, ha dit, hi haurà una fase 'd'expansió', que continuarà el pla d'acció dissenyat pel seu predecessor com a conseller, Raül Romeva.

Answer: 27 d'octubre

Question: Quin dia va tancar les delegacions Rajoy?

Answer: polític, moral, institucional

Question: Com és el cost del tancament de les delegacions a part d'econòmic?

Answer: Raül Romeva

Question: Qui va ser el predecessor de Maragall en el càrrec?


Així s'organitza l'extrema dreta per boicotar els rescats d'immigrants a la Mediterrània

Context: Un vell pesquer de setanta-set metres d'eslora surt del port de Catània (Sicília). La mar, mansa, fa preveure un viatge tranquil fins als límits de les aigües territorials líbies. Allà, l'Aquarius, que és com s'anomena el vaixell de l'ONG SOS Mediterranée, fa guàrdia. Ja no cerca grans bancs de peixos, com feia a l'Atlàntic del nord, ara cerca les barquetes precàries dels immigrants que abandonen platges com la de Sabrata. El vaixell pot acollir cinc-centes persones. Els espigons resten enrere.

Answer: cinc-centes

Question: Quantes persones pot acollir el vaixell?

Answer: setanta-set

Question: Quants metres d'eslora té l'Aquarius?

Answer: SOS Mediterranée

Question: De quina ONG és l'Aquarius?


Anna Simó anuncia que no participarà en la llista d'ERC

Context: La secretària de la mesa del parlament Anna Simó ha anunciat a les xarxes socials que no participarà en la llista d'ERC pel 21-D. A l'escrit, Simó agraeix que ERC respecti 'la decisió personal presa fa més de dos anys' que aquesta fos la seva darrera legislatura com a confiança. Segons la interlocutòria del jutge del Suprem, els membres de la mesa que van declarar dijous es van comprometre a renunciar 'a l'activitat política futura', o si continuen, a fer-ho 'renunciant a qualsevol actuació fora del marc constitucional'. Simó ha estat diputada des de l'any 2006 i va ser consellera de Benestar i Família en el govern de Maragall. També va ser vice-presidenta primera de la mesa durant la desena legislatura i secretària durant l'onzena. En fer-me confiança en 4 ocasions per representar-los al Parlament. En respectar la decisió personal presa fa més de dos anys que aquesta fos la meva darrera legislatura com a diputada.

Answer: Anna Simó

Question: Qui no participarà en les llistes d'ERC?

Answer: fa més de dos anys

Question: Quan va prendre la decisió Anna Simó?

Answer: personal

Question: Com és la decisió que ha pres Anna Simó?


El govern espanyol engega la maquinària de l'estat contra la declaració independentista

Context: El govern espanyol ja ha engegat la maquinària judicial i política per escometre una ofensiva contra la declaració independentista aprovada pel Parlament de Catalunya. Hi ha diversos fronts d'atac: les accions del Tribunal Constitucional (TC) espanyol, l'amenaça de presó a Carme Forcadell i la crida de la fiscalia de l'Audiència espanyola. Avui el consell de ministres es reunirà d'urgència per a acordar el recurs que presentarà al TC, ara que ja té el dictamen del Consell d'Estat espanyol. El consell va emetre ahir per unanimitat aquest dictamen que avala el recurs presentat pel govern de Rajoy contra la resolució independentista. Tot seguit, ha d'actuar el TC, que podria fer una reunió plenària avui mateix o demà per estudiar el recurs. Tan bon punt l'accepti a tràmit, la resolució restarà suspesa.

Answer: contra la declaració independentista

Question: Contra què vol engegar una ofensiva el govern espanyol?

Answer: recurs

Question: Què presentarà al TC el consell de ministres?

Answer: avui mateix o demà

Question: Quan podria ser la reunió plenària del TC?


Israel vota avui en unes eleccions anticipades marcades per la incertesa

Context: Israel farà avui unes eleccions anticipades en què el primer ministre, Benjamin Netanyahu, provarà d'aconseguir una majoria que li serveixi per a formar govern, cosa que no va aconseguir després de les eleccions de l'abril. També aquesta vegada sembla complicat, segons els sondatges publicats aquests darrers dies. Si s'ha arribat a aquesta votació és perquè Netanyahu no aconseguí d'acordar un govern i optà per convocar aquestes eleccions abans de permetre al president, Reuven Rivlin, de passar el testimoni a una altra persona perquè ho intentés. A Israel, la població vota en una llista de candidats al parlament, que després han de forjar aliances. Fins ara cap partit no ha aconseguit majoria absoluta, cosa que fa de l'etapa postelectoral un element clau del procés. Les previsions dels sondatges Segons els sondatges, el Likud de Netanyahu aconseguirà prop de 32 escons, lluny dels 61 de la majoria absoluta, si bé la seva aliança amb partits ultraortodoxos i dretans el pot dur a prop d'aquest llindar.

Answer: per a formar govern

Question: Per a què necessita Benjamin Netanyahu majoria en les eleccions anticipades?

Answer: la població vota en una llista de candidats al parlament, que després han de forjar aliances

Question: Quin és el procediment de votació en Israel?

Answer: el Likud de Netanyahu

Question: Qui obtindrà prop de 32 escons segons els sondatges?


La CUP proposa Eulàlia Reguant per a substituir Josep Garganté a Barcelona

Context: El secretariat nacional de la CUP ha proposat que la diputada al parlament Eulàlia Reguant sigui la substituta de Josep Garganté a l'Ajuntament de Barcelona. Dijous l'assemblea de la mesa política cupaire votarà si Reguant s'incorpora al grup municipal del consistori, un moviment, però, que no es materialitzaria fins el 2 d'octubre. Posteriorment també ho hauran d'aprovar els militants de la CUP a Barcelona i el Grup d'Acció Parlamentària. En el moment que Reguant prengui l'acta de regidora haurà de deixar el seu escó al parlament, segons el codi ètic de la CUP, que no permet l'acumulació de càrrecs. Al parlament la seva substituta seria, per ordre de llista, Anna Gabaldà, ex-batllessa de Sant Pere de Ribes. Reguant és veïna del barri de Sant Antoni de Barcelona i ocupa la quarta plaça de la llista municipal, darrere de Josep Garganté.

Answer: Josep Garganté

Question: A qui proposen que substitueixi Reguant?

Answer: l'acumulació de càrrecs

Question: Què no permet el codi ètic de la CUP?

Answer: Anna Gabaldà

Question: Qui seria la substituta de Reguant com a diputada?


Descobreixen que el beneficiari dels diners suïssos de Juan Carlos és Felipe VI

Context: L'escàndol dels diners de Juan Carlos ja toca el seu fill i successor Felipe VI. El diari britànic The Telegraph ha sabut que ell és el segon beneficiari, després del seu pare, dels seixanta-cinc milions d'euros que van anar a parar a una fundació domiciliada en un paradís fiscal i que el rei de l'Aràbia Saudita havia donat a Juan Carlos com a pagament de gestions per la construcció del TGV al país àrab. El diari anglès explica que Juan Carlos va crear la Fundació Lucum el juliol del 2008. Aquesta societat té la seu a Panamà i un compte al banc suís Mirabaud de Ginebra, que és on el rei saudita, en aquell moment Abdul·là I, va dipositar els 64.884.405 euros. Segons que revela ara el rotatiu, segons els estatuts de la fundació el primer beneficiari és Juan Carlos mateix, però el segon n'és el rei espanyol actual, que 'ha de mantenir durant la seva vida la resta de la família reial' i ha de satisfer 'qualsevol petició raonable' que li adrecin la seva mare, germanes i fills. La casa reial espanyola s'ha refusat a respondre les preguntes de The Telegraph.

Answer: Fundació Lucum

Question: Quina fundació va crear Juan Carlos?

Answer: Abdul·là I

Question: Qui va dipositar 64.884.405 euros al banc Mirabaud?

Answer: The Telegraph

Question: Quin diari ha destapat la notícia?


El Principat bat un rècord històric en exportacions per setè any consecutiu

Context: El Principat va batre el 2017 un nou rècord històric en exportacions: 70.828,7 milions d'euros, un 8,7% més que l'any anterior. És el setè any consecutiu que es trenca el sostre de les vendes a l'exterior. Les importacions també van marcar un rècord històric, en aquest cas per quart any seguit, amb un volum de 84.321,6 milions d'euros, un 8,3% més que el 2016. Així doncs, es va comprar més del que es va vendre a l'exterior i el dèficit comercial català va ser de 13.492,9 milions d'euros, un 6,4% superior al del 2016. Pel que fa a les exportacions, es tracta d'una taxa de creixement superior al de la mitjana de la Unió Europea (+7,4%) i la Zona Euro (+7,2%), així com a la de països com Itàlia (+7,4%), Alemanya (+6,3%) i França (+4,5%). De fet, aquest 2017 també s'ha registrat amb 17.091 empreses el màxim històric d'empreses exportadores regulars, és a dir, que han venut a l'exterior els darrers quatre anys de manera consecutiva.

Answer: exportacions

Question: En què va batre un rècord històric el principat per setè any consecutiu?

Answer: 84.321,6 milions d'euros

Question: Quin volum van tenir les exportacions el 2017?

Answer: 17.091

Question: Quantes empreses han estat exportadores regulars?


Una catalana resident a Austràlia rescata un cangur que nedava a mar oberta

Context: Laura Sánchez, una catalana resident a Austràlia, ha protagonitzat una heroïcitat que ha tingut ressò a tot el país. D'avui per demà, s'ha fet famosa per haver rescatat un cangur que nedava a mar oberta, a més d'un quilòmetre de la costa. Mitjans com The Sidney Morning Herald, l'edició anglesa de The Daily Telegraph o el Daily Mail britànic n'expliquen l'aventura. Sánchez, en companyia d'uns amics, va sortir dilluns al matí de la platja d'Arrawara per anar a bussejar. Es desplaçaven cap al nord amb una llanxa motora quan, tot d'una, van veure un cangur nedant a mar oberta. 'Vàrem veure que una cosa peluda surava a l'aigua.

Answer: Austràlia

Question: On resideix Laura Sánchez?

Answer: un cangur

Question: Quin animal ha rescatat Laura Sánchez?

Answer: a mar oberta

Question: On era el cangur rescatat?


Colau assegura que l'acord amb el govern garanteix el dret de vot i la seguretat dels funcionaris

Context: La batllessa de Barcelona, Ada Colau, ha assegurat que l'ajuntament compleix amb dues premisses en l'acord amb la Generalitat perquè es pugui votar a la capital catalana el primer d'octubre: garantir el dret de vot dels ciutadans i alhora la seguretat dels funcionaris i de la institució. Aquestes eren les dues condicions que va posar al govern en la resposta a la carta que el president i el vice-president de la Generalitat, Carles Puigdemont i Oriol Junqueras, van enviar a tots els batlles del Principat. En una entrevista a TV3, Colau ha explicat que l'acord també compleix amb l'informe del secretari municipal de Barcelona, que l'ha advertida de possibles conseqüències penals si cedeix espais de votació. 'No li puc donar detalls, la Generalitat anirà anunciat cada cosa en el seu moment', ha dit. La batllessa ha negat que el seu posicionament sigui de partit: 'Sóc la batllessa de tots i he de vetllar pels drets i la seguretat de tothom'. Ha afegit: 'Tenim diferències amb el full de ruta del govern, però Catalunya ha de poder exercir el seu dret de decidir.' Colau ha reiterat la seva predisposició a votar en el referèndum i ha criticat l'estratègia del govern espanyol: 'Han perdut el nord, amb tot el respecte'.

Answer: a tots els batlles del Principat

Question: A qui van remetre una carta Puigdemont i Junqueras?

Answer: de decidir

Question: Quin dret reclama Colau que ha de poder exercir Catalunya?

Answer: TV3

Question: Quin mitjà de comunicació ha entrevistat Colau?


El govern espanyol prova de tapar les polèmiques de Borrell a Europa com a ministre

Context: Josep Borrell va deixar de ser ministre d'Afers Estrangers espanyol el 30 de novembre de 2019, però el seu pas com a cap de la diplomàcia espanyola va estar marcat per les polèmiques recurrents que, encara ara, persegueixen l'executiu de Pedro Sánchez, que opta per amagar-les. El diputat al congrés espanyol de Bildu Jon Iñarritu ha presentat dues tandes de preguntes parlamentàries al govern sobre la qüestionable actuació de Borrell a Escòcia, on va forçar l'antic cònsol a boicotar la relació entre autoritats escoceses i catalanes, i a Suïssa, on un diputat va denunciar l'espionatge espanyol a parlamentaris i funcionaris. L'ex-cònsol d'Espanya a Edimburg Miguel Ángel Vecino va acusar Borrell d'haver-li donat 'ordres inconstitucionals'. D'una banda, Borrell va exigir-li que evités una visita d'un grup de parlamentaris catalans al parlament escocès per no perjudicar el govern de Sánchez abans de les eleccions del 28 d'abril. Vecino també va impedir per ordre de Borrell una visita de la Cambra de Comerç d'Edimburg a Barcelona i el viatge d'una delegació d'empresaris catalans a Escòcia. A més, va revelar que tenia indicacions de 'vigilar el PNB'.

Answer: amagar-les

Question: Què vol fer l'executiu de Pedro Sánchez amb les polèmiques de Borrell?

Answer: d'haver-li donat 'ordres inconstitucionals'

Question: De què va acusar Vecino a Borrell?

Answer: parlamentaris i funcionaris

Question: A qui espiava l'estat espanyol segons un diputat suïs?


Valls es vanta del suport a Colau i li ofereix mà estesa

Context: El candidat de Cs a Barcelona, Manuel Valls, ha ofert mà estesa a la batllessa reelegida, Ada Colau, i al seu soci de govern, Jaume Collboni, durant el discurs al ple d'investidura. Ha defensat el vot per Colau d'ell mateix i dos regidors més de la seva candidatura per 'sentit d'estat' i per la necessitat de barrar el pas a Ernest Maragall. 'No s'ha de fugir la responsabilitat: és sí o no. El més important era evitar que Barcelona tingués un alcalde independentista', ha dit. Ha estat escridassat per la majoria del públic del Saló de Cent quan, durant el discurs, s'ha dirigit a Joaquim Forn i li ha dit a l'estat espanyol no hi ha presos polítics ni exiliats. 'Hi ha polítics que han d'assumir les seves responsabilitats', hi ha afegit.

Answer: mà estesa

Question: Què ha ofert Valls a Colau?

Answer: Ernest Maragall

Question: A qui vol barrar el pas Valls amb el seu vot?

Answer: evitar que Barcelona tingués un alcalde independentista

Question: Què era el més important per Valls?


Gonzalo Boye té una carta amagada i és a punt de jugar-la

Context: Falta una setmana perquè es constitueixi el Parlament Europeu a Estrasburg, el 2 de juliol. L'independentisme es tornarà a mobilitzar per ser-hi present, però amb una gran incògnita que encara s'ha de resoldre: aquell dia els eurodiputats Carles Puigdemont i Toni Comín s'asseuran als seus escons? És la mateixa pregunta que aquest cap de setmana passat formulàvem a Vidreres (la Selva) al seu advocat, Gonzalo Boye, en un acte de presentació del llibre …Y ahí lo dejo (Roca Editorial), organitzat per Vidreres per la Independència. 'Nosaltres creiem que sí. Treballem sobre aquesta base', va respondre. I anunciava, amb la mirada fixa en la justícia europea, que és a punt de presentar un escrit 'en anglès, preparat per un equip molt potent', per aconseguir aquest objectiu: que el Parlament Europeu, malgrat Antonio Tajani, no tingui cap més remei que obrir-los la porta i deixar-los exercir les funcions, de la mateixa manera que a la resta de 748 eurodiputats.

Answer: el 2 de juliol

Question: Quan es constituirà el Parlament Europeu a Estrasburg?

Answer: Roca Editorial

Question: Quina organització ha editat el llibre Y ahí lo dejo?

Answer: Carles Puigdemont i Toni Comín

Question: Quins eurodiputats no se sap si ocuparan els seus escons el 2 de juliol?


Diversos ferits a l'Haia arran d'un apunyalament en un carrer comercial

Context: La policia de l'Haia ha confirmat que les tres persones que han resultat ferides en un apunyalament en un dels carrers més comercials de la ciutat neerlandesa són menors d'edat. Els serveis d'emergències s'han traslladat fins a la zona, on continuen treballant. L'atacant, d'entre 45 i 50 anys, ha fugit. Segons ha informat la policia, que demana col·laboració a la ciutadania per trobar-lo, es tracta d'un home que en el moment dels fets vestia roba d'esport i portava una bufanda negra. En declaracions a la televisió pública, un portaveu de la policia no ha descartat cap hipòtesi al darrere de l'atac, tot i que sembla que la motivació terrorista perd força. Es tracta del segon atac amb ganivet succeit avui a Europa.

Answer: en un dels carrers més comercials de la ciutat neerlandesa

Question: On han apunyalat a tres menors d'edat?

Answer: entre 45 i 50

Question: Quants anys té l'agressor?

Answer: a la ciutadania

Question: A qui sol·licita la policia ajuda per trobar l'atacant?


La sardana inicia el camí per al reconeixement de la UNESCO

Context: La Confederació Sardanista de Catalunya ha iniciat els tràmits per impulsar la candidatura de la sardana com a Patrimoni Cultural Immaterial de la Humanitat, categoria que atorga la UNESCO (United Nations Educational, Scientific and Cultural Organization). L'objectiu és reforçar la vitalitat del moviment sardanista i de la sardana, de donar-los més projecció social i de contribuir així a la salvaguarda d'aquest patrimoni. Llegeix l'article sencer a Tornaveu, fent clic aquí.

Answer: per impulsar la candidatura de la sardana com a Patrimoni Cultural Immaterial de la Humanitat

Question: Per a què ha començat els tràmits la Confederació Sardanista de Catalunya?

Answer: la UNESCO

Question: Qui atorga la categoria de Patrimoni Cultural Immaterial de la Humanitat?

Answer: a Tornaveu

Question: On es pot llegir l'article sencer?


Blocaires i subscriptors de VilaWeb es troben aquest cap de setmana a la Vall d'Albaida

Context: Blocaires de tot el país i més subscriptors de VilaWeb es troben aquest cap de setmana a Otos (la Vall d'Albaida) per a participar en un nova trobada, com les que ja s'han fet a diverses parts del país. La trobada començarà avui a dos quarts de vuit del vespre, amb una conferència de Vicent Partal, oberta a tot el públic, que es farà en la casa de la vila d'Otos. Porta per títol 'Brèxit, Trump… què més ha de passar perquè ens preguntem cap on van el món i el periodisme?'. Després de la conferència hi haurà un sopar a Ca les Senyoretes, en el transcurs del qual cantaran Miquel Gil i Pep Gimeno 'Botifarra'. Tant la conferència com l'actuació són d'accés lliure. Per al sopar ja no hi ha places disponibles.

Answer: Vall d'Albaida

Question: On és Otos?

Answer: Miquel Gil i Pep Gimeno

Question: Qui farà una actuació durant el sopar?

Answer: Ca les Senyoretes

Question: On es farà el sopar?


Un nou vídeo demostra que Arrimadas provocava a l'Orgull LGTB de Madrid

Context: Ahir la portaveu de Ciutadans, Inés Arrimadas, va acusar de 'feixistes' els manifestants de l'Orgull LGTB de Madrid que van esbroncar la comitiva de Ciutadans pels pactes amb Vox. Els organitzadors de la marxa, FELGTB i Cogam, els havien vetat de la desfilada de carrosses per haver refusat de signar un manifest contrari als pactes amb la ultradreta, però així i tot un grup de dirigents del partit va presentar-s'hi amb globus i material de propaganda. A més, tal com es pot veure en aquest vídeo, Arrimadas i més dirigents es van dedicar a provocar els manifestants que demanaven que se n'anessin. Ines Arrimadas tenía razón. En este vídeo se ve como ella fue al Orgullo a defender los derechos de una minoría y que, DE NINGUNA FORMA, estaba ahí provocando, recochineandose ni pavoneándose de haber asistido a un lugar donde no había sido invitada.😒  pic.twitter.com/OdwYNYW6v6 — JuanitoLibritos🍑 (@JuanitoLibritos) July 7, 2019  Després de dues hores de protestes de la resta de manifestants, la policia espanyola va escortar-los cap a fora i Ciutadans va començar la campanya de victimització. Arrimadas ha responsabilitzat el ministre en funcions d'Interior espanyol, Fernando Grande-Marlaska de les protestes i n'ha demanat la dimissió perquè va dir que era d'il·lusos pensar que el fet de 'pactar amb qui de manera descarada, fins i tot obscena, tracta de limitar els drets humans' no tindria conseqüències.

Answer: de 'feixistes'

Question: De què inculpa Inés Arrimadas als participants en la manifestació de l'Orgull LGTB de Madrid?

Answer: FELGTB i Cogam

Question: Qui han estat els organitzadors de la marxa de l'Orgull LGTB?

Answer: que se n'anessin

Question: Què demanaven els manifestants a Inés Arrimadas i a altres dirigents de Ciutadans que havien assistit a la marxa de l'Orgull LGTB?


L'auge dels Verds situa el debat ecologista al centre de la política europea

Context: Els partits verds de tot Europa han obtingut un gran resultat en aquestes eleccions al Parlament Europeu, amb el nombre més alt d'eurodiputats de la història. Com més va, més força tenen per a influir en el debat europeu sobre el canvi climàtic. Els Verds i l'Aliança Lliure Europea (ALE) formen part del mateix grup parlamentari de la cambra, on aplega els partits sobiranistes de diversos territoris, com ara Compromís i ERC. A les eleccions europees del 2014, l'ALE va obtenir 58 escons, el millor resultat que havia fet fins llavors. A les eleccions d'aquest cap de setmana ha tornat a batre un rècord, amb 69 escons i un augment molt important a gran part dels estats. L'ecologisme entra en el debat públic La lluita contra el canvi climàtic ha passat a ser una preocupació majoritària entre els ciutadans d'Europa.

Answer: Els partits verds de tot Europa

Question: Quins partits polítics han aconseguit el nombre més gran d'eurodiputats de la història?

Answer: sobre el canvi climàtic

Question: Sobre què poden influenciar els partits verds?

Answer: 58

Question: Quants escons va aconseguir l'ALE a les eleccions europees del 2014?


El govern espanyol pagarà amb diners del corredor mediterrani l'AVE a Barajas

Context: Els fons del corredor mediterrani serveixen per a pagar el corredor central a través de Madrid, amb infrastructures com la connexió entre l'estació d'Atocha i la de Chamartín, que actualment no es connecten. Unes obres que costen 935 milions d'euros. Així ho va denunciar dijous el secretari valencià d'Habitatge i Obres Públiques, Josep Vicent Boira, en unes declaracions a VilaWeb. El govern espanyol prioritza una sèrie d'actuacions en infrastructures per potenciar el corredor central com si fossin del corredor mediterrani; aquest túnel n'és una, però n'hi ha més, com ara la connexió de l'aeroport de Barajas amb alta velocitat. De fet, aquesta connexió és la continuació de la línia de l'AVE que va d'Atocha a Chamartín. Així consta en l'informe europeu 'Mediterranean.

Answer: Josep Vicent Boira

Question: Qui és el secretari valencià d'Habitatge i Obres Públiques?

Answer: per a pagar el corredor central a través de Madrid

Question: Per a què s'aprofitaran els fons del corredor mediterrani?

Answer: VilaWeb

Question: En quin diari digital va fer declaracions Josep Vicent Boira?


Desenvolupen un algorisme per a predir quins pacients de càncer poden beneficar-se de la immunoteràpia

Context: Científics de l'Institut de Recerca Biomèdica de Barcelona, el Centre de Regulació Genòmica (CRG) i la Universitat de Radboud a Holanda han desenvolupat un algorisme que pot predir quins pacients de càncer tenen més probabilitats de beneficar-se de la immunoteràpia. . Mitjançant l'ús de 'machine learning', els investigadors han creat una eina que detecta les mutacions genètiques que activen el sistema immunitari, la qual cosa contribueix a identificar quins pacients amb càncer tenen més probabilitats de beneficar-se de la immunoteràpia. L'algorisme també revela quines persones amb determinades malalties hereditàries poden beneficiar-se d'un tipus de medicaments ja existents. L'algorisme s'anomena NMDetective i descriu totes les possibles mutacions sense sentit que poden donar-se en el genoma humà. Els investigadors, que han publicat la recerca a Nature Genetics, van utilitzar l'eina per analitzar milers de variants genètiques que donen lloc a malalties hereditàries en humans.

Answer: machine learning

Question: Què han usat per fer l'algoritme?

Answer: les mutacions genètiques que activen el sistema immunitari

Question: Què detecta l'eina que han creat els investigadors?

Answer: NMDetective

Question: Quin nom li han posat a l'algoritme?


Un nou Mapa del Lloguer a Catalunya permet de consultar el nombre de contractes de pisos arrendats i el preu mitjà

Context: Un nou Mapa del Lloguer a Catalunya que s'ha presentat aquest divendres al saló Barcelona Meeting Point permet consultar tant el nombre de contractes de lloguer signats a cada municipi i comarca, com el preu mitjà que es demana als inquilins. Es tracta d'un visor que s'actualitza trimestralment gràcies a les dades de les fiances dipositades a l'Incasòl en el moment de formalitzar un contracte d'arrendament. Les dades que s'han fet servir per confeccionar el mapa virtual permeten apreciar un increment en els preus mitjans de lloguer per primer cop des del 2008. Durant el primer semestre, els preus del lloguer han pujat un 2,5% al conjunt de Catalunya, fins als 541,50 euros. A Barcelona ciutat han incrementat un 6,9% i el preu mitjà que paguen els inquilins és de 713 euros. El conseller de Territori i Sostenibilitat, Santi Vila, ha presentat aquest divendres al saló immobiliari Barcelona Meeting Point aquest nou visor que permet al ciutadà consultar tant el nombre de contractes de lloguer signats a cada municipi i comarca, com el preu mitjà que es demana als inquilins.Les dades per confeccionar el Mapa del Lloguer a Catalunya procedeixen de les fiances dipositades a l'Incasòl en el moment de formalitzar un contracte de lloguer i s'actualitzen trimestralment.

Answer: al saló Barcelona Meeting Point

Question: On s'ha donat a conèixer el nou Mapa del Lloguer a Catalunya?

Answer: tant el nombre de contractes de lloguer signats a cada municipi i comarca, com el preu mitjà

Question: Què es pot consultar al nou Mapa del Lloguer a Catalunya?

Answer: trimestralment

Question: Cada quant de temps es fiquen al dia les dades del nou Mapa del Lloguer a Catalunya?


Tres estratègies disputen el nou full de ruta per a la República

Context: El moviment sobiranista va arribar al primer d'octubre amb el grau d'unitat més alt d'ençà que havia començat la fase moderna del procés cap a la independència. Si més no, de cara enfora. Les disputes entre ERC i els hereus de Convergència van ser superades per l'objectiu comú del referèndum i per una feina soterrada dels independents de Junts per Sí i els màxims dirigents de l'ANC i Òmnium, avui empresonats. El referèndum, inclòs en el full de ruta l'estiu del 2016, va donar una direcció conjunta a l'acció dels partits i les entitats. Una vegada superada aquella fita, i després de la patacada del 155, la repressió, els empresonaments, els exilis i les eleccions imposades, el sobiranisme no ha tornat a tenir un full de ruta comú. Pel cap baix, hi ha tants fulls de ruta com partits, tot i que no sempre són defensats en bloc pels membres de cada formació.

Answer: l'estiu del 2016

Question: Quan va ser inclòs el referèndum en el full de ruta?

Answer: una direcció conjunta

Question: Què va atorgar el referèndum a l'acció dels partits i les entitats?

Answer: ERC i els hereus de Convergència

Question: Entre quins partits polítics es generaven disputes?


La Junta Electoral tomba el recurs de JxCat i ERC per la visita de Felipe VI a Barcelona

Context: La Junta Electoral Provincial de Barcelona ha tombat el recurs que van presentar JxCat i ERC per la visita del rei espanyol de dilluns. Els partits independentistes consideraven que resultava electoralista que Felipe VI participés en un acte en plena campanya electoral en un lloc com Catalunya, on l'afinitat o rebuig a la seva figura forma part de l'argumentari habitual de la discussió política. Tanmateix, la Junta ha denegat les peticions per a ajornar l'acte fins després del 10-N. 'És una visita institucional amb motiu del lliurament dels premis anuals de la Fundació Princesa de Girona. Aquest acte no té gens de contingut electoral i, en conseqüència, no és aplicable l'article 50 de la LOREG', diu la resolució. Així, la Junta veu 'manca de fonament legal i constitucional' en la petició de JxCat i ERC d'ajornar l'acte del rei i que 'es limiti el discurs que correspon a Felipe VI'. A més, retreu als partits independentistes que hagin presentat el recurs 'pressuposant que el rei no guardarà els deures de neutralitat política a la qual es deuen els qui encarnen poders públics'.

Answer: JxCat i ERC

Question: Qui va presentar el recurs?

Answer: neutralitat política

Question: Quin deure han d'assumir les persones que ostentin poders públics?

Answer: dilluns

Question: Quin dia estarà Felipe VI a Catalunya?


L'AVL aprova per sorpresa el polèmic pacte amb la RACV

Context: El ple de l'Acadèmia Valenciana de la Llengua (AVL) ha aprovat avui la declaració conjunta amb la Real Acadèmia de Cultura Valenciana (RACV) que expressa la seua voluntat de propiciar, a través de grups de treball conjunt, la 'cooperació efectiva' entre les dues entitats amb l'objectiu d”anar superant conflictes que en res han beneficiat l'ús social del valencià'. La RACV ha representat històricament els sectors més secessionistes i ha estat fortament criticada des dels entorns científics per l'escàs rigor acadèmic de les seues propostes. Des de fa mesos es portava a terme un procés d'acostament amb l'Acadèmia Valenciana de la Llengua. La votació, que ha comptat amb 12 vots a favor i 3 abstencions, estava prevista per a dilluns que ve, però la direcció de l'AVL ha considerat 'convenient' introduir aquest punt a l'ordre del dia. Oficialment s'ha dit que era per a evitar la convocatòria d'un nou ple extraordinari, 'desplaçaments dels acadèmics i generar despeses innecessàries' però diversos acadèmics afirmen que és una concessió a la RACV que ha de votar el dia trenta i que és l'acte final d'un procés portat en secret pel president de la institució. Precisament el president de l'AVL, Ramon Ferrer, ha estat l'encarregat de presentar la declaració que estat aprovada pel ple i que manifesta la seua voluntat de propiciar les iniciatives i mecanismes que possibiliten la cooperació amb la RACV, 'des del respecte a l'ordenament jurídic valencià i als àmbits competencials propis'.

Answer: els sectors més secessionistes

Question: A qui ha representat la RACV històricament?

Answer: des dels entorns científics

Question: Des de quins sectors es criticava la RACV?

Answer: per l'escàs rigor acadèmic de les seues propostes

Question: Per què es criticava la RACV des dels entorns científics?